Adcock teken ook riglyne vir goeie sakepraktyk | Netwerk24
Deur Nellie Brand-Jonker 21 Julie 2017 15:13
Pakkies Trivenz word in Adcock Ingram se Wadeville-fabriek in Germiston verpak. Foto: Deon Raath
Adcock het een van die groot maatskappye geword wat die riglyne vir goeie sakepraktyk vir Suid-Afrikaanse maatskappye wat in Afrika bedrywig is, onderteken het.
Altesaam 54 maatskappye, waaronder Vodacom, PPC, Tongaat Hulett, The Foschini Group (TFG) en Bidmark, het die riglyne reeds onderteken.
Dit is in September 2015 deur die kabinet goedgekeur en in Julie verlede jaar deur dr. Rob Davies, minister van handel en nywerheid, van stapel gestuur.
Andrew Hall, uitvoerende hoof, het die riglyne in Davies se teenwoordigheid onderteken.
Die riglyne is ’n inisiatief van dié departement.
Dit is in oorleg met ander staatsdepartemente, die private sektor en arbeidsorganisasies ontwikkel en is vrywillig.
Dit stel standaarde wat daarop gemik is om verantwoordelike gedrag onder sakelui te bevorder.
Adcock Ingram vervaardig, bemark en versprei ’n wye verskeidenheid gesondheidsorgprodukte in Afrika na meer as 13 markte.
Hall sê Adock voldoen reeds aan die manier van sake doen wat in die riglyne aanbeveel word.
Meer oor: Adcock Ingram | Gesondheidsdienste | Maatskappye | Korporatiewe Beheer | Medies
Meer verkoue, groter wins vir Adcock